Kokkuvõtteks võib öelda, et hüperteksti ja WWW lehekülgedega seonduv on Internetis küllalt tugevat kanda kinnitanud ning see põhimõte juurdub edaspidi veelgi. Tendents on selles suunas, et kõik võimalikud Interneti teenused oleksid WWW brauserite abil kättesaadavad. Juba praegu võimaldavad WWW brauserid lisaks hüpertekstilehekülgede vaatamisele teha failiedastust ehk FTPd, lugeda uudiseid ja saata meili. Ka kaugterminaliühendust ehk telnet 'i saab nende abil teha. Nii näib WWW ning sellega kaasnev olema põhiline, mis "puhub Internetile elu sisse" ehk teeb teisisõnu võrgu kasutamise hulga atraktiivsemaks.